turjo4nis/wikipedia-bn-dump-20250701 huggingface dataset:
লক্ষ্মী নারায়ণ মেহতা

বিধায়ক লক্ষ্মী নারায়ণ মেহতা ভারতের বিহার থেকে বর্তমান বিহার বিধানসভার সদস্য। তিনি ভারতীয় জনতা পার্টি (বিজেপি)-এর সদস্য এবং ফোর্বসগঞ্জ বিধানসভা আসনের প্রতিনিধিত্ব করছেন।

তথ্যসূত্র 

 আইনসভার সদস্যগণ । বিজরের সরকারী পোর্টাল। অ্যাক্সেস করা হয়েছে 2011-01-30।

জীবিত ব্যক্তি
বিহার বিধানসভার সদস্য
বিহারের ভারতীয় জনতা পার্টির রাজনীতিবিদ
জন্মের বছর অনুপস্থিত (জীবিত ব্যক্তি)
বিহার বিধানসভার সদস্য ২০০৫-২০১০
আরারিয়া জেলার ব্যক্তি
মাঙ্গানী লাল মন্ডল

মাঙ্গানী লাল মন্ডল (জন্ম: ১ জুলাই ১৯৪৮) রাষ্ট্রীয় জনতা দলের রাজনীতিবিদ ও ভারতীয় সংসদের সদস্য ছিলেন, যেখানে তিনি লোকসভায় বিহারের প্রতিনিধিত্ব করেছেন। এর আগে, তিনি ১৯৮৬ থেকে ২০০৪ সাল পর্যন্ত বিহার আইন পরিষদের সদস্য ছিলেন। এই সময়ে তিনি রাজ্য মন্ত্রিসভায় মন্ত্রীও ছিলেন। তিনি ২০০৪ থেকে ২০০৯ সাল পর্যন্ত রাজ্যসভার সদস্যও ছিলেন। 

বর্তমানে তিনি আরজেডির বিপক্ষে রয়েছেন। ২০০২ থেকে ২০০৫ পর্যন্ত তিনি বিহার মন্ত্রিসভায় মন্ত্রী ছিলেন।

তথ্যসূত্র

বহিঃসংযোগ 
 লোকসভা ওয়েবসাইটে প্রোফাইল
 ইন্ডিয়াটোডে রিপোর্ট
 টাইমস অফ ইন্ডিয়া রিপোর্ট 
 পাটনা হাইকোর্টের রায় যা তাকে অযোগ্য ঘোষণা করেছে

১৯৪৮-এ জন্ম
জীবিত ব্যক্তি
বিহারের রাজ্য মন্ত্রিপরিষদের মন্ত্রী
বিহারের লোকসভা সদস্য
রাষ্ট্রীয় জনতা দলের রাজনীতিবিদ
বিহারের রাজ্যসভা সদস্য
পঞ্চদশ লোকসভার সদস্য
জনতা দল (সংযুক্ত) এর রাজনীতিবিদ
বিহার বিধান পরিষদের সদস্য
মধুবনী জেলার ব্যক্তি
২০১৪-এ ভারতের সাধারণ নির্বাচনের প্রার্থী
মোঃ আফাক আলম

মোঃ আফাক আলম একজন ভারতীয় রাজনীতিবিদ। তিনি বিহার বিধানসভার সদস্য। তিনি ২০২০ বিহার বিধানসভা নির্বাচনেভারতীয় জাতীয় কংগ্রেসের সদস্য হয়ে কসবা, পূর্ণিয়া (বিধানসভা কেন্দ্র) থেকে জিতেছিলেন।

তথ্যসূত্র 

জীবিত ব্যক্তি
ভারতীয় জাতীয় কংগ্রেস
জন্মের বছর অনুপস্থিত (জীবিত ব্যক্তি)
বিহারের ভারতীয় জাতীয় কংগ্রেসের রাজনীতিবিদ
বিহার বিধানসভার সদস্য ২০০৫-২০১০
বিহার বিধানসভার সদস্য ২০১০-২০১৫
বিহার বিধানসভার সদস্য ২০১৫-২০২০
বিহার বিধানসভার সদস্য ২০২০-২০২৫
তারাকান্ত ঝা

তারাকান্ত ঝা (১৯২৭-২০১৪) বিহার আইন পরিষদের চেয়ারম্যান ছিলেন। তিনি ভারতীয় জনসংঘ এবং পরবর্তীকালে ভারতীয় জনতা পার্টির নেতা ছিলেন। ২০১৪ সালের প্রথম দিকে তিনি জনতা দল সংযুক্ত পার্টিতে যোগ দিয়েছিলেন। ঝা একজন প্রবীণ আইনজীবী ছিলেন। ২০১৪ সালের মে মাসে তিনি মারা যান।

তথ্যসূত্র 

১৯২৭-এ জন্ম
২০১৪-এ মৃত্যু
জনতা দল (সংযুক্ত) এর রাজনীতিবিদ
বিহারের ভারতীয় জনতা পার্টির রাজনীতিবিদ
২০শ শতাব্দীর ভারতীয় রাজনীতিবিদ
২০শ শতাব্দীর ভারতীয় আইনজীবী
বিহার বিধান পরিষদের সদস্য
ভারতীয় জনসংঘের রাজনীতিবিদ
রাজ কিশোর কেশরী

রাজ কিশোর কেশরী (মৃত্যু: ২০১১) বিহারের ভারতীয় জনতা পার্টির একজন ভারতীয় রাজনীতিবিদ ছিলেন। ২০১১ সালের জানুয়ারিতে স্কুল অধ্যক্ষ রূপম পাঠক তাঁর বিরুদ্ধে ধর্ষণ ও যৌন নির্যাতনের অভিযোগ এনেছিলেন, যিনি তাকে ছুরিকাঘাত করেছিলেন যার জন্য তাঁর মৃত্যু হয়েছিল।  তিনি রাজ্য আইনসভায় পূর্ণিয়ার প্রতিনিধিত্ব করেছিলেন।

রাজ্য কর্তৃক পরিচালিত প্রাথমিক পুলিশ তদন্তে রাজনৈতিকভাবে অনুপ্রাণিত হওয়ার অভিযোগ করা হয়েছিল, বিশেষত ধর্ষণের সংবাদ প্রথম যে সংবাদপত্রে প্রকাশিত হয়েছিল তার সম্পাদককে গ্রেপ্তার করা হয়েছিল।  বিহারের মুখ্যমন্ত্রী নিতিশ কুমারকে কেন্দ্রীয় তদন্ত ব্যুরো কর্তৃক তদন্তের জন্য বলেছিল। 

হত্যার দায়ে রূপম পাঠক অভিযুক্ত হওয়ায় তাকে যাবজ্জীবন কারাদণ্ড প্রদান করা হয়েছিল।

তথ্যসূত্র 

২০১১-এ মৃত্যু
বিহার বিধানসভার সদস্য
বিহারের ভারতীয় জনতা পার্টির রাজনীতিবিদ
জন্মের বছর অনুপস্থিত
বিহার বিধানসভার সদস্য ২০০০-২০০৫
ভারতীয় খুনের শিকার
বিহার বিধানসভার সদস্য ২০০৫-২০১০
বিহার বিধানসভার সদস্য ২০১০-২০১৫
মার্কারি সালফাইড

মার্কারি সালফাইড, মারকিউরিক সালফাইড বা মার্কারি(II) সালফাইড হল পারদ এবং গন্ধকের একটি রাসায়নিক যৌগ। এর রাসায়নিক সংকেত HgS। এটি জলে কার্যত অদ্রবণীয়।

কেলাসের গঠন 

মার্কারি সালফাইডের দুই ধরনের কেলাস আছে:

 লাল সিনাবার (α-HgS), মার্কারি সালফাইডের এই রূপটি প্রকৃতিতে সাধারণভাবে পাওয়া যায়। এটি সিঁন্দুর রঙের। 
 কালো মেটাসিনবার (β-HgS), প্রকৃতিতে খুব কম দেখা যায়।

লাল, α-HgS এর স্ফটিকগুলি আলোক সক্রিয়। Hg-S এর কুণ্ডলী গঠনের জন্য হয়।

প্রস্তু‍তি এবং রসায়ন 
মার্কারি (II) লবণের দ্রবণের মধ্য দিয়ে হাইড্রোজেন সালফাইড গ্যাস পরিচালিত করলে কালো পাউডার হিসাবে β-HgS এর  অধঃক্ষেপ পড়ে। সিনাবার অকরিককে বায়ুতে তাপজারণ করার সময় যে বাষ্প উৎপন্ন হয় তাকে ঘনীভূত করে পারদ পাওয়া যায়।

ব্যবহার
α-HgS লাল রঙ্গক হিসাবে সিঁদুর নামেই বেশি পরিচিত। সিঁদুরের রঙ আস্তে আস্তে গাঢ় হওয়ার যে প্রবণতা থাকে তা আসলে লাল α-HgS থেকে কালো β-HgS রূপান্তরের জন্য হয়। তবে ইটালির পম্পেইয়ে প্রত্নতাত্ত্বিক খননকালের সময় β-HgS সনাক্ত করা যায়নি, যেখানে প্রাথমিকভাবে লাল দেয়াল কালো হয়ে গিয়েছিল। এর কারণ হিসেবে পারদের ক্লোরাইড যৌগ (যেমন, কর্ডিয়ারাইট, ক্যালোমেল এবং টেরলিংগুয়াইট), ক্যালসিয়াম সালফেট, এবং জিপসাম এর গঠনের জন্য দায়ী ছিল।

তথ্যসূত্র

সালফাইড
পারদ যৌগ
উদয়ারপালয়ম

উদয়ারপালয়ম দক্ষিণ ভারতের তামিলনাড়ু রাজ্যে অবস্থিত আরিয়ালুর জেলার একটি ছোট শহর। এটি উদয়ারপালয়ম ব্লকে ব্লক সদর জয়ঙ্কোণ্ডমের নিকট অবস্থিত। শহরটি রাজধানী চেন্নাই থেকে ২৫৫ কিলোমিটার দক্ষিণ-পশ্চিমে, জেলাসদর আরিয়ালুর থেকে ৩০ কিলোমিটার পূর্ব দিকে এবং চিদম্বরম শহর থেকে ৫৮ কিলোমিটার পশ্চিম দিকে অবস্থিত। ১২ বর্গ কিলোমিটার অঞ্চল জুড়ে বিস্তৃত এই শহরে ১৫ টি ওয়ার্ড রয়েছে।

ইতিহাস 
১৯৫৬ খ্রিস্টাব্দ পর্যন্ত উদয়ারপালয়মে জমিদারি প্রথা ছিল এবং এখানকার শেষ জমিদার চিন্নানল্লা উদয়ার ১৯৫৬ খ্রিস্টাব্দ অবধি বহাল তবিয়তে নিজের জমিদারি অব্যাহত রেখেছিলেন। শুধু তাই না তার পূর্বসূরিরা এখনও এই শহরে বিভিন্ন স্থানে বসবাস করেন।শহরটিতে রয়েছে একটি বৃহৎ প্রাসাদ একটি বৃহৎ আকৃতির মন্দির এবং মন্দির প্রাঙ্গণে একটি জলাধার।

১৮৮৬ খ্রিস্টাব্দ পর্যন্ত উদয়ারপালয়ম গ্রাম পঞ্চায়েতের অন্তর্ভুক্ত ছিল। একটি জি.ও.নং.৫৫ তাং ৭ জুলাই ২০০৬ এর মাধ্যমে এটিকে প্রথম পর্যায়ের নগর পঞ্চায়েতে উন্নীত করা হয়। উদয়ারপালয়ম শহরের সাথে পার্শ্ববর্তী আরো দুটি অঞ্চল তথা মূর্তিনগর এবং মুনীয়ধারণপোট্টিকে যুক্ত করে এই নগর পঞ্চায়েতটি স্থাপিত হয়৷

জনসংখ্যার উপাত্ত 
২০০১ খ্রিস্টাব্দে ভারতের জনগণনা অনুসারে উদয়ারপালয়ম শহরের মোট জনসংখ্যা ছিল ১১,৩২৫ জন। শহরের গড় সাক্ষরতার হার ছিল ৬২ শতাংশ যা রাষ্ট্রীয় গড় সাক্ষরতার হার এর থেকে বেশি, পুরুষ সাক্ষরতার হার ছিল ৭৩ শতাংশ এবং নারী সাক্ষরতার হার ছিল ৫২ শতাংশ। উদয়ারপালয়মের মোট জনসংখ্যার ১৩ শতাংশ ছিল ছয় বৎসর অনূর্ধ্ব শিশু।

২০১১ খ্রিস্টাব্দে ভারতের জনগণনা অনুসারে উদয়ারপালয়ম শহরের জনসংখ্যা ছিল ১২,৬৮৮ জন, যার মধ্যে ৬,২৯২ জন পুরুষ এবং ৬,৩৯৬ জন নারী। ‌ছয় বছর অনূর্ধ্ব শিশুর সংখ্যা ১৩৬৩। মোট পরিবার সংখ্যা ৩,১৫৫ টি। তপশিলি জাতি ও তপশিলি উপজাতি পর্যায়ভুক্ত শতকরা অনুপাত যথাক্রমে ২৪.৬৮ ও ০.৫৫। শহরটির মোট সাক্ষরতার হার ৭৮.৭৮ শতাংশ, যেখানে পুরুষ সাক্ষরতার হার ৮৭.৫৩ শতাংশ এবং নারী সাক্ষরতার হার ৭০.২৫ শতাংশ।

দর্শনীয় স্থান 

রাজপ্রাসাদ এবং ‌পয়রণীশ্বর মন্দির এই শহরের মূল পর্যটন আকর্ষণ। ‌পয়রণীশ্বর মন্দির রাজ্যের অন্যতম পুরাতন শিবমন্দির গুলির একটি, যা মোটামুটি ১৪০০ বছর পুরানো ইতিহাসকে স্মরণ করায়৷ এটি তাঞ্জাবুরের প্রহ্লাদীশ্বর মন্দিরের থেকেও সামান্য পুরাতন৷

আরও দেখুন 
 আরিয়ালুর
 সেন্দুরাই
 আণ্ডিমড়ম
 জয়ঙ্কোণ্ডম
 বরদরাজনপেট্টাই

তথ্যসূত্র 

তামিলনাড়ুর শহর ও নগর
ভারতের পৌর এলাকা
ভারতের গ্রাম পঞ্চায়েত
রাষ্ট্রীয় ইস্পাত নিগম

ভাইজাগ স্টিল নামে পরিচিত রাষ্ট্রীয় ইস্পাত নিগম লিমিটেড (আরআইএনএল হিসাবে সংক্ষিপ্ত) ভারতের বিশাখাপত্তনমে অবস্থিত একটি সরকারি ইস্পাত উৎপাদক সংস্থা। রাষ্ট্রীয় ইস্পাত নিগম লিমিটেড (আরআইএনএল) বিশাখাপত্তনম ইস্পাত কারখানা (ভিএসপি) -এর কর্পোরেট সত্তা, যা অত্যাধুনিক প্রযুক্তিতে নির্মিত ভারতের প্রথম উপকূল ভিত্তিক সুংহত ইস্পাত কারখানা। বিশাখাপত্তনম ইস্পাত কারখানাটি (ভিএসপি) একটি ৭.৩ মিলিয়ন টন (প্রতি বছর) উৎপাদন ক্ষমতা সম্পূর্ণ কারখানা। এটি ১৯৯২ সালে ৩.০ মিলিয়ন টন (প্রতি বছর) তরল ইস্পাতের উতপাদনের ক্ষমতা সহ চালু হয়। সংস্থাটি পরবর্তীতে তার সক্ষমতা সম্প্রসারণ করে; ২০১৫ সালের এপ্রিল মাসে ৬.৩ মিলিয়ন টন (প্রতি বছর) এবং ২০১৭ সালে ডিসেম্বর মাসে ৭.৩ মিলিয়ন টন (প্রতি বছর) উৎপাদনের সক্ষমতায় পৌঁছায়। সংস্থার একটি সহায়ক সংস্থা রয়েছে। সহায়ক সংস্থাটি হল ৫১% শেয়ারহোল্ডিং সহ ইস্টার্ন ইনভেস্টমেন্ট লিমিটেড (ইআইএল), যার আবার দুটি সহায়ক সংস্থা রয়েছে, এগুলি হল মেসার্স ওড়িশা খনিজ উন্নয়ন সংস্থা লিমিটেড (ওএমডিসি) ও  মেসার্স বিসরা স্টোন লাইম কোম্পানি লিমিটেড (বিএসএলসি)। সংস্থার যৌথ ভেনচারের আকারে যথাক্রমে ৫০% ও ২৬.৪৯% শেয়ারহোল্ডিংয়ের সাথে রিনমিল ফেরো অ্যালয় প্রাইভেট লিমিটেড ও ইন্টারন্যাশনাল কোল ভেনচার লিমিটেডে অংশীদারত্ব রয়েছে।

তথ্যসূত্র

বহিঃসংযোগ

ভারতের সরকারি মালিকানাধীন কোম্পানি
১৯৮২-এ প্রতিষ্ঠিত ভারতীয় কোম্পানি
ভারতের ইস্পাত কোম্পানি
রাষ্ট্রীয় খেল প্রতসাহন পুরস্কার প্রাপক
কামেশ্বর পাসওয়ান

কামেশ্বর পাসওয়ান (১৯৪১-২০১৮) ভারতের বিহার রাজ্যের একজন রাজনীতিবিদ এবং ভারতীয় জনতা পার্টির নেতা। তিনি প্রাক্তন প্রতিমন্ত্রী এবং রাজ্যসভা ও লোকসভার প্রাক্তন সদস্য। তিনি ১৯৭২ সালে বিহার বিধানসভায় প্রথমবারের মতো ভারতীয় জন সংঘের প্রার্থী হিসাবে নির্বাচিত হয়েছিলেন। পরে ১৯৭৭ সালে তিনি আবার বিধানসভায় নির্বাচিত হন এবং ১৯৭৯ পর্যন্ত তিনি বিহার সরকারের কল্যাণ মন্ত্রীর দায়িত্ব পালন করেন। পাসওয়ান ১৯৯০ সালে রাজ্যসভায় নির্বাচিত হন এবং ১৯৯৬ সাল পর্যন্ত এর সদস্য হিসাবে দায়িত্ব পালন করেন। একই বছর তিনি নওদা থেকে লোকসভায় নির্বাচিত হন।

তিনি রামদয়ালু সিং কলেজ থেকে এমএ পাশ করেন এবং মুজাফফরপুরের লাঙ্গত সিং কলেজে পড়াশোনা করেছেন। তিনি পেশায় একজন শিক্ষক।

পাসওয়ান জয়প্রকাশ নারায়ণ কর্তৃক পরিচালিত বিহার আন্দোলনে অংশ নিয়েছিলেন এবং ১৯৭৬ সালে তৎকালীন কংগ্রেস সরকার তাকে জরুরি সময়ে গ্রেপ্তার করে এবং ১৯ মাস জেল হাজতে রেখেছিল।

তথ্যসূত্র 

১৯৪১-এ জন্ম
জীবিত ব্যক্তি
বিহারের লোকসভা সদস্য
বিহারের রাজ্যসভা সদস্য
একাদশ লোকসভার সদস্য
বিহারের ভারতীয় জনতা পার্টির রাজনীতিবিদ
জরুরী অবস্থার (ভারত) সময়ে ভারতীয় কারারুদ্ধ
পাটনা জেলার ব্যক্তি
বিহার বিধানসভার সদস্য ১৯৭২-১৯৭৭
বিহার বিধানসভার সদস্য ১৯৭৭-১৯৮০
মুসাফির পাসওয়ান

মুসাফির পাসওয়ান বিহারের একজন ভারতীয় রাজনীতিবিদ এবং বিহার বিধানসভার সদস্য। পাসওয়ান ২০২০ বিহার বিধানসভা নির্বাচনে ভিআইপি টিকিটে বোচাহান বিধানসভা কেন্দ্র থেকে জিতেছিলেন।

তথ্যসূত্র 

বিহার বিধানসভার সদস্য
বিকাসশীল ইনসান পার্টির রাজনীতিবিদ
জন্মের বছর অনুপস্থিত (জীবিত ব্যক্তি)
বিহার বিধানসভার সদস্য ২০২০-২০২৫
১৯৫০-এর দশকে জন্ম
২০২১-এ মৃত্যু
সূর্যকান্ত পাসওয়ান

সূর্যকান্ত পাসওয়ান বিহারের একজন ভারতীয় রাজনীতিবিদ এবং বিহার বিধানসভার সদস্য। পাসওয়ান ২০২০ বিহার বিধানসভা নির্বাচনে তিনি ভারতীয় কমিউনিস্ট পার্টির টিকিটে বখরি বিধানসভা কেন্দ্র থেকে জিতেছিলেন।

তথ্যসূত্র 

জীবিত ব্যক্তি
বিহার বিধানসভার সদস্য
বিহারের ভারতের কমিউনিস্ট পার্টির রাজনীতিবিদ
জন্মের বছর অনুপস্থিত (জীবিত ব্যক্তি)
বিহার বিধানসভার সদস্য ২০২০-২০২৫
অরুণ পাঠক (বিহারের রাজনীতিবিদ)

অরুণ পাঠক বিহারের একজন ভারতীয় রাজনীতিবিদ। তিনি ১৯ মে ২০০৫ পর্যন্ত বিহারের রাজ্যপালের উপদেষ্টা ছিলেন। ২০০৫ সালের মার্চ মাসে সেখানে রাষ্ট্রপতির শাসন জারি করা হয়েছিল। তিনি ১৯৯৩ সালে ভারতীয় প্রশাসনিক পরিষেবা থেকে অবসর গ্রহণ করেছিলেন। তিনি দুবার বিহারের মুখ্য সচিব ছিলেন। রেডিফ ডটকমের তথ্য মতে, তিনি তার সৎ ইমেজের জন্য পরিচিত ছিলেন।

২০০৫ সালের মে মাসে, টাইমস অফ ইন্ডিয়া এক সংবাদে তাঁকে লালু প্রসাদ যাদবের অনুগত বলে অভিযোগ করেছিল।

তথ্যসূত্র

বহিঃসংযোগ 
 " অরুণ পাঠক বিহারের গভর্নর উপদেষ্টা নিযুক্ত " - rediff.com প্রবন্ধ তারিখ ৮ মার্চ ২০০৫

জীবিত ব্যক্তি
বিহারের রাজনীতিবিদ
জন্মের বছর অনুপস্থিত (জীবিত ব্যক্তি)
ভারতীয় বেসামরিক কর্মচারী
নারায়ণ প্রসাদ

নারায়ণ প্রসাদ বিহারের ভারতীয় জনতা পার্টির সদস্য। তিনি ২০১৫ সালে নুতন আসন থেকে বিহার বিধানসভা নির্বাচনে জিতেছেন।

তথ্যসূত্র 

জীবিত ব্যক্তি
লোক জনশক্তি পার্টির রাজনীতিবিদ
বিহারের ভারতীয় জনতা পার্টির রাজনীতিবিদ
জন্মের বছর অনুপস্থিত (জীবিত ব্যক্তি)
বিহারের বহুজন সমাজ পার্টির রাজনীতিবিদ
বিহার বিধানসভার সদস্য ২০১৫-২০২০
বিহার বিধানসভার সদস্য ২০২০-২০২৫
পশ্চিম চম্পারণ জেলার ব্যক্তি
১৯৫৮-এ জন্ম
সঞ্জয় প্রসাদ

সঞ্জয় প্রসাদ একজন ভারতীয় রাজনীতিবিদ এবং বিহারের জামুই থেকে আইন পরিষদের সদস্য (এমএলসি) হয়েছিলেন।  তিনি রাষ্ট্রীয় জনতা দল থেকে পদত্যাগ করেন এবং আরও চার জনের সাথে জনতা দল (যুক্ত)-এ যোগদান করেছিলেন।

তথ্যসূত্র 

জীবিত ব্যক্তি
বিহার বিধান পরিষদের সদস্য
জন্মের বছর অনুপস্থিত (জীবিত ব্যক্তি)
১৯৬৮-এ জন্ম
উপেন্দ্র প্রসাদ

উপেন্দ্র প্রসাদ একজন ভারতীয় রাজনীতিবিদ। তিনি জনতা দল (সংযুক্ত)-এর সদস্য হিসাবে বিহার আইন পরিষদের সদস্য নির্বাচিত হয়েছিলেন। পরে তিনি হিন্দুস্তানি আওম মোর্চায় যোগ দেন।

তথ্যসূত্র 

জীবিত ব্যক্তি
জনতা দল (সংযুক্ত) এর রাজনীতিবিদ
জন্মের বছর অনুপস্থিত (জীবিত ব্যক্তি)
বিহার বিধান পরিষদের সদস্য
হিন্দুস্তানি আওয়াম মোর্চার রাজনীতিবিদ
মতিউর রহমান (বিহারের রাজনীতিবিদ)

শ্রী মতিউর রহমান (মৃত্যু:১৮ ডিসেম্বর ২০০৭) ছিলেন ভারতীয় রাজনীতিবিদ ও রাষ্ট্রীয় জনতা দলের সদস্য। তিনি ভারতীয় সংসদ রাজ্যসভায় বিহারের প্রতিনিধিত্ব করেছেন।

তথ্যসূত্র

বহিঃসংযোগ 
 রাজ্যসভা ওয়েবসাইটে প্রোফাইল

জন্মের বছর অনুপস্থিত
২০০৭-এ মৃত্যু
বিহারের রাজ্যসভা সদস্য
রাষ্ট্রীয় জনতা দলের রাজনীতিবিদ
ভারতীয় মুসলিম
১৯৪৯-এ জন্ম
চন্দ্র মোহন রাই

চন্দ্র মোহন রাই বিহারের ভারতীয় জনতা পার্টির নেতা। তিনি প্রাক্তন মন্ত্রিপরিষদ মন্ত্রী। রাই বিহার বিধানসভার সদস্য ছিলেন। 

রাই ১৯৬৭ সালে জন সংঘের টিকিটে প্রথম নির্বাচন করেছিলেন। পরে ১৯৭৭ সালে তিনি জনতা পার্টির টিকিটে রামনগর আসনে লড়াই করে এবং অর্জুন বিক্রম শাহের কাছে হেরে যান।  

১৯৯০ সালে রাই বিজেপি থেকে রামনগর নির্বাচনী এলাকা থেকে জিতেছিলেন। রাই নীতীশ কুমারের নেতৃত্বে বিহারের প্রথম এবং দ্বিতীয় এনডিএ সরকারের মন্ত্রিসভার অংশ ছিলেন। ২০১৫ সালে তিনি সক্রিয় রাজনীতি থেকে পদত্যাগ করেন।

তথ্যসূত্র 

2. http://www.travelindia-guide.com/assembly-elections/bihar/constituency-results/ramnagar.php 

জীবিত ব্যক্তি
বিহারের রাজ্য মন্ত্রিপরিষদের মন্ত্রী
বিহারের ভারতীয় জনতা পার্টির রাজনীতিবিদ
জন্মের বছর অনুপস্থিত (জীবিত ব্যক্তি)
পশ্চিম চম্পারণ জেলার ব্যক্তি
বিহার বিধানসভার সদস্য ২০১০-২০১৫
রুদল রায়

রুদল রায় একজন ভারতীয় রাজনীতিবিদ। তিনি জনতা দলের (ইউনাইটেড) সদস্য হিসাবে বিধানসভার সদস্যদের দ্বারা বিহারের বিহার আইন পরিষদে নির্বাচিত হয়েছিলেন।

তথ্যসূত্র 

জীবিত ব্যক্তি
জনতা দল (সংযুক্ত) এর রাজনীতিবিদ
জন্মের বছর অনুপস্থিত (জীবিত ব্যক্তি)
বিহার বিধান পরিষদের সদস্য
নালন্দা জেলার ব্যক্তি
লালন পাসওয়ান

লালন পাসওয়ান একজন ভারতীয় রাজনীতিবিদ। তিনি জনতা দলের (ইউনাইটেড)-এর সদস্য হিসাবে ফেব্রুয়ারি ২০০৫ এবং অক্টোবর ২০০৫ সালে বিহারের চেনারি আসন থেকে বিহার বিধানসভায় নির্বাচিত হয়েছিলেন। তিনি আবারও ২০১৫ বিহার বিধানসভা নির্বাচনের রাষ্ট্রীয় লোক সমতা পার্টির সদস্য হিসাবে নির্বাচিত হয়েছিলেন।

তথ্যসূত্র 

জীবিত ব্যক্তি
বিহার বিধানসভার সদস্য
সমতা পার্টির রাজনীতিবিদ
জনতা দল (সংযুক্ত) এর রাজনীতিবিদ
জন্মের বছর অনুপস্থিত (জীবিত ব্যক্তি)
রোহতাস জেলার ব্যক্তি
বিহার বিধানসভার সদস্য ২০১৫-২০২০
বিহার বিধানসভার সদস্য ২০২০-২০২৫
এফ্রাইন আমেস্কুয়া

এফ্রাইন আমেস্কুয়া (; ৩ আগস্ট ১৯০৭ – ১৫ সেপ্টেম্বর ১৯৭০) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের পুরো সময় আতলান্তে এবং মেক্সিকোর হয়ে একজন মধ্যমাঠের খেলোয়াড় হিসেবে খেলেছিলেন।

১৯২৮–২৯ মৌসুমে, মেক্সিকীয় ফুটবল ক্লাব আতলান্তের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; আতলান্তে প্রায় ১৫ মৌসুম অতিবাহিত করে অবসর গ্রহণ করেছিলেন।

১৯৩০ সালে, আমেস্কুয়া মেক্সিকোর হয়ে আন্তর্জাতিক পর্যায়ে অভিষেক করেছিলেন, যেখানে তিনি সর্বমোট ২ ম্যাচে অংশগ্রহণ করেছিলেন। তিনি মেক্সিকোর হয়ে ১৯৩০ ফিফা বিশ্বকাপে অংশগ্রহণ করেছিলেন।

ব্যক্তিগত জীবন 
এফ্রাইন আমেস্কুয়া ১৯০৭ সালের ৩রা আগস্ট তারিখে, মেক্সিকোর লেওনে জন্মগ্রহণ করেছিলেন এবং ১৯৭০ সালের ১৫ই সেপ্টেম্বর তারিখে মাত্র ৬৩ বছর বয়সে মৃত্যুবরণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 
 
 

১৯০৭-এ জন্ম
১৯৭০-এ মৃত্যু
মেক্সিকীয় ফুটবলার
মেক্সিকোর আন্তর্জাতিক ফুটবলার
ফুটবল মধ্যমাঠের খেলোয়াড়
১৯৩০ ফিফা বিশ্বকাপের খেলোয়াড়
পুরুষ ফুটবল মধ্যমাঠের খেলোয়াড়
জয় বালাজি গোষ্ঠী

জয় বালাজি গোষ্ঠী একটি প্রাথমিক ইস্পাত উৎপাদক সংস্থা। এটি ইস্পাত কারখনার সাথে বিদ্যুৎও উৎপাদন করে এবং নয়টি স্থানে  ইস্পাত কারখানা রয়েছে। সংস্থাটির রঘুনাথপুরে একটি বৃহৎ ইস্পাত, সিমেন্ট ও বিদ্যুৎ প্রকল্প স্থাপনেরও পরিকল্পনা রয়েছে।

কারখানা  
রানীগঞ্জের নিকটবর্তী মঙ্গলপুর ইন্ডাস্ট্রিয়াল এস্টেটে সংস্থাটির বার্ষিক ১০৫,০০০ টন ক্ষমতা সম্পন্ন স্পঞ্জ আয়রন উৎপাদনের ইউনিট রয়েছে। মঙ্গলপুর ইন্ডাস্ট্রিয়াল এস্টেট কমপ্লেক্সেই একটি হালকা ইস্পাত বাট উৎপাদনের ইউনিট রয়েছে, যেটি প্রতি বছর ১৬,৬০০ টন ইস্পাত উৎপাদনে সক্ষম।

পশ্চিমবঙ্গের দুর্গাপুরে এটি একটি হালকা ইস্পাত বাট  উৎপাদনের ইউনিট রয়েছে, যার বার্ষিক ৭৮,৭২০ টন উৎপাদন ক্ষমতা রয়েছে। এই কারখানার  চারটি চুল্লির প্রতিটি ৬ টন ধারণক্ষমতা যুক্ত এবং পুনরায় রোলিং মিল টিএমটি তৈরির জন্য জার্মানির থার্মেক্স প্রযুক্তি ব্যবহার করা হয়। সংস্থাটি বছরে ৮০,০০০ টন উৎপাদন ক্ষমতা সহ দুটি মিনি বিস্ফোরণ চুল্লি স্থাপন করেছে।

এই গোষ্ঠীটির উপস্থিতি রানীগঞ্জ, লিলুয়া ও রাউরকেলায় রয়েছে। জয় বালাজি ইন্ডাস্ট্রিজ ঝাড়খণ্ডের সরাইকেলায় অবস্থিত একটি স্পঞ্জ আয়রন প্ল্যান্ট সহ স্পঞ্জ আয়রন প্রস্তুতকারক নীলাচল আয়রন অ্যান্ড পাওয়ার লিমিটেডকে (এনআইপিএল) অধিগ্রহণ করেছে।

তথ্যসূত্র

বহিঃসংযোগ

ভারতের ইস্পাত কোম্পানি
১৯৯৯-এ পশ্চিমবঙ্গে প্রতিষ্ঠিত
কলকাতা ভিত্তিক প্রস্তুতকারক সংস্থা
আবদুল হাই আরিফী

আবদুল হাই আরিফী (১৮৯৮ — ২৭ মার্চ ১৯৮৬) (যিনি হাকিম আবদুল হাই নামেও পরিচিত) ছিলেন একজন পাকিস্তানি দেওবন্দি ইসলামি পণ্ডিত, শিক্ষাবিদ, লেখক, আধ্যাত্মিক ব্যক্তিত্ব ও সমাজ সংস্কারক। তিনি চিশতিয়া তরিকায় আশরাফ আলী থানভীর শিষ্য ছিলেন এবং তার শিষ্যদের মধ্যে মুহাম্মদ তাকি উসমানি, মুহাম্মদ রফী উসমানী উল্লেখযোগ্য। তিনি ‘উসওয়ায়ে রাসূলে আকরাম’ এবং ‘মৃত্যু ও উত্তরাধিকার ’ সহ কয়েকটি বই রচনা করেছিলেন। তিনি দশ বছর দারুল উলুম করাচীর মহাপরিচালক হিসেবে দায়িত্ব পালন করেছিলেন।

জীবনী 
আরিফী ১৮৯৮ সালে ব্রিটিশ ভারতের যুক্ত প্রদেশে জন্মগ্রহণ করেছিলেন। তিনি ১৯২৩ সালে মুহাম্মদান অ্যাংলো ওরিয়েন্টাল কলেজ থেকে স্নাতক এবং লখনৌ বিশ্ববিদ্যালয় থেকে এলএলবি ডিগ্রি অর্জন করেন। তিনি ১৯২৬ থেকে ১৯৩৫ পর্যন্ত আইন চর্চা করেছিলেন। তিনি ১৯৩৬ সালে আইন পেশা ছেড়ে হোমিওপ্যাথি নিয়ে পড়াশোনা করেন। তিনি মৃত্যুর আগ পর্যন্ত হোমিওপ্যাথিক চিকিৎসার অনুশীলন করেছিলেন।

আরিফী ১৯২৩ সাল থেকে আশরাফ আলী থানভীর সান্নিধ্যে ছিলেন এবং ১৯২৭ সালে তার নিকট বায়আত হয়েছিলেন। থানভী ১৯৩৫ সালে তাকে চিশতী তরিকায় খেলাফত দিয়েছিলেন। তিনি দারুল উলুম করাচীর নির্বাহী পরিষদের সদস্য ছিলেন। তিনি মুহাম্মদ শফি উসমানিকে দারুল উলুম করাচীর মহাপরিচালক হিসেবে দায়িত্ব দিয়েছিলেন এবং মৃত্যুর আগ পর্যন্ত তিনিও প্রায় দশ বছর এই দায়িত্ব পালন করেছিলেন।

১৯৮৬ সালের ২৭ মার্চ আরিফী মৃত্যুবরণ করেন। মুহাম্মদ তাকি উসমানি তার জানাজার নামাযের ইমামতি করেছিলেন এবং মুহাম্মদ জিয়া-উল-হক ও জাহান দাদ খান তার জানাযায় উপস্থিত ছিলেন। তাকে দারুল উলুম করাচীর কবরস্থানে দাফন করা হয়।

আরিফীর শিষ্যদের মধ্যে রয়েছেন: মুহাম্মদ তাকি উসমানি এবং মুহাম্মদ রফী উসমানী।

প্রকাশনা 
আরিফী রচিত বইসমূহের মধ্যে রয়েছে:
 উসওয়া রাসূলে আকরাম
 মৃত্যু এবং উত্তরাধিকার
 আশরাফ আলী থানভী : জীবন ও কর্ম
 মৃতের ইসলামিক উপায় : মুসলিমদের মধ্যে মৃত্যুর ঘটনা সম্পর্কে একটি শুদ্ধ এবং বিস্তৃত বিধি সম্পর্কিত পুস্তক
 মাআসিরে হাকিমুল মিল্লাত : ইরশাদ বা ইফাদাত
 মহিলাদের শরীয়তের বিধান
 ফিহরিস্তে তালিফাতে হাকিমুল মিল্লাত
 বাহাদুর ইয়ার জাং এক আদমী কা তাআরুফ

উত্তরাধিকার 
তার জীবনীগ্রন্থ সমূহের মধ্যে মুহাম্মদ রফী উসমানীর রচিত ‘মেরে মুরশিদ হযরত আরিফী ’ এবং সৈয়দ রিয়াজউদ্দীন রচিত ‘আরিফ বিল্লাহ হযরত ডাক্তার মুহাম্মদ আবদুল হাই : সাবানিহ হায়াত বা তালিমাত ’ অন্যতম।

আরও দেখুন 
 তারিক জামিল
 মুহাম্মদ শফি উসমানি
 মুহাম্মদ রফী উসমানী
 মুহাম্মদ তাকি উসমানি
 আশরাফ আলী থানভী
 দেওবন্দি ব্যক্তিত্বের তালিকা

তথ্যসূত্র

গ্রন্থপঞ্জি 

 
 
 
 

১৮৯৮-এ জন্ম
১৯৮৬-এ মৃত্যু
দেওবন্দি ব্যক্তি
পাকিস্তানের ইসলামি চিন্তাবিদ
পাকিস্তানি সুফি
হানাফি ফিকহ পণ্ডিত
২০শ শতাব্দীর ইসলামের মুসলিম পণ্ডিত
ইসলামি চিন্তাবিদ
ইসলামের মুসলিম পণ্ডিত
সুন্নি ইসলামের পণ্ডিত
দারুল উলুম করাচীর মহাপরিচালক
পাকিস্তানি লেখক
আশরাফ আলী থানভীর শিষ্য
লখনউ বিশ্ববিদ্যালয়ের প্রাক্তন শিক্ষার্থী
মুহাম্মাদের জীবনীগ্রন্থ লেখক
বসনিয়া ও হার্জেগোভিনার ইতিহাস

বসনিয়া ও হার্জেগোভিনা কখনও কখনও বসনিয়া হিসাবে পরিচিত এবং এটি বলকান উপদ্বীপ এর অন্তর্গত দক্ষিণপূর্ব ইউরোপের একটি দেশ। নব্যপ্রস্তরযুগ থেকেই এখানে মানুষের স্থায়ী বসবাস ছিল। আদি ঐতিহাসিক কাল থেকেই এখানে ইলরিয়ান্স এবং সেল্টিকরা বসবাস করত। এখানে খ্রিস্ট ধর্ম প্রথম কী দ্বিতীয় শতাব্দীতে এসেছিল এবং চতুর্থ শতাব্দীর মধ্যে অঞ্চলটি পশ্চিম রোমান সাম্রাজ্য এর অংশ হয়ে যায়। ৬ ষ্ঠ শতাব্দীতে স্লাভ এবং এর পরে জার্মানির উপজাতিরা এই অঞ্চলটি আক্রমণ করেছিল। ১১৩৬ সালে হাঙ্গেরির বেলা দ্বিতীয় বসনিয়া আক্রমণ করেন এবং তাঁর ছেলে হাঙ্গেরির দ্বিতীয় লেডিসলাস এর সম্মানের উপাধি হিসাবে "ব্যান অফ বসনিয়া" উপাধি সৃষ্টি করেন। এই সময়ের মধ্যে বসনিয়া কার্যত স্বায়ত্তশাসিত হয়ে ওঠে এবং শেষ পর্যন্ত ১৩৭৭ সালে একে একটি রাষ্ট্র (কিংডম) হিসাবে ঘোষণা করা হয়। ১৪৬৩ সালে দেশটি অটোমান সাম্রাজ্য বা উসমানীয় সাম্রাজ্যের অধীনে আসে এবং সেই শাসন ৪০০ বছর স্থায়ী হয়েছিল। তাঁরা রাজনৈতিক ও প্রশাসনিক ব্যবস্থায় প্রচুর পরিবর্তন সাধন করেছিলেন। যেমন ভূমি সংস্কার এবং শ্রেণি ও ধর্মীয় পার্থক্য প্রবর্তন করেছিল। ১৮৩১ সালে এক ধারাবাহিক বিদ্রোহ শুরু হয় যা অবশেষে ১৮৭৫ সালের হার্জেগোভিনীয় বিদ্রোহে গিয়ে সমাপ্ত হয়। শেষেরটি ছিল এক বিশাল কৃষক বিদ্রোহ। সংঘর্ষের ফলে শেষ পর্যন্ত উসমানীয় শাসক ১৮৭৮ সালের বার্লিন চুক্তির মধ্য দিয়ে দেশটির প্রশাসনিক দায়িত্ব অস্ট্রিয়া-হাঙ্গেরির কাছে দিয়ে দিতে বাধ্য হন। ১৯২৯ সালে যুগোস্লাভিয়া রাজত্ব প্রতিষ্ঠায় দেশটির প্রশাসনিক অঞ্চলগুলিকে পুর্নবিন্যাস করে যুগোস্লাভিয়া রাজত্ব উদ্দেশ্যমূলকভাবে সমস্ত ঐতিহাসিক এবং জাতিগত ব্যাপার এড়িয়ে গিয়ে বসনিয়ান পরিচয়ের চিহ্নসমূহ নির্মূল করে দেন। দ্বিতীয় বিশ্বযুদ্ধ -এ নাৎসি বাহিনী যুগোস্লাভিয়া রাজ্য জয় করে নেয় এবং বসনিয়াকে ক্রোয়েশিয়ার স্বতন্ত্র রাজ্য (এনডিএইচ) এর হাতে তুলে দেয়। এর পরণতিতে সেখানে ব্যাপক নির্যাতন ও গণহত্যা পরিচালিত হয়েছিল। ১৯৯২ সালে শুরু হয় তিন বছর ব্যাপী যুদ্ধ। এর ফলে প্রায় ১০০,০০০ জন লোক মারা গিয়েছিল এবং শরণার্থী হয়েছিল প্রায় ২ মিলিয়ন মানুষ।

প্রাগৈতিহাসিক এবং রোমান যুগ

বসনিয়াতে নব্যপ্রস্তরযুগের সময় থেকে মানুষের বসতি রয়েছে। ব্রোঞ্জ যুগ এর শেষভাগে নব্যপ্রস্তরযুগের জনসংখ্যার অধীনস্থ আরও যুদ্ধপ্রিয় ইন্দো-ইউরোপীয় উপজাতি ইলিরিয়ান নামে পরিচিত গোষ্ঠীটি তাদের স্থান দখল করে। খ্রিস্টপূর্ব চতুর্থ এবং তৃতীয় শতাব্দীতে সেল্টিকদের অভিবাসনে অনেক ইলিরিয়ান উপজাতি তাদের দেশ থেকে বাস্তুচ্যুত হয়। কিছু সেল্টিক এবং ইলিরিয়ান উপজাতির সংমিশ্রণও ঘটে। এই সময়ের কোনও জোরালো ঐতিহাসিক প্রমাণ খুব কম মেলে। তবে সামগ্রিকভাবে দেখা যায় যে পৃথক পৃথক ভাষায় কথা বলা বিভিন্ন লোকজনসহ অঞ্চলটি বেশ জনবহুল ছিল।

২ য় শতাব্দীর শেষভাগে ইতোমধ্যে এই অঞ্চলে খ্রিস্টান ধর্ম এসে পৌঁছে গিয়েছিল এবং সেই সময়ের অসংখ্য নিদর্শন ও উপাদানগুলিই এর সাক্ষ্য দেয়। ৩৩৭ থেকে ৩৯৫ সালের মধ্যে (রোমান) সাম্রাজ্য বিভক্ত হয়ে যাওয়ার পরে ঘটনাক্রমে ডালমাশিয়া এবং প্যানোনিয়া অন্তর্ভুক্ত হয় পশ্চিম রোমান সাম্রাজ্য এর। ৪৫৫ সালে অঞ্চলটি জয় করে নেয় অস্ট্রোগথরা এবং পরবর্তী বছরগুলিতে অঞ্চলটি আলান এবং হুনদের মধ্যে আবারও হাতবদল হয়েছিল।

উসমানী যুগ
১৪৫৪ সালের পর থেকে বসনিয়া উসমানী সাম্রাজ্যের অংশ হয়েছিল। উসমানী হুকুমত সনজাক-বেগদের বসনিয়ার সুবাহদার নিয়োগিত করেছিলেন।

তথ্যসূত্র
লাইকা (সিগারেট)

লাইকা () সোভিয়েত ইউনিয়নে উৎপাদিত সিগারেটের লুপ্ত ব্র্যান্ড।  সোভিয়েত ইউনিয়নের কয়েকটি তামাক প্রক্রিয়াজাতকারী প্রতিষ্ঠান সিগারেটটি উৎপাদন করতো, এদের মধ্যে তাবাখনিয়া ফাব্রিকা ডুকাত মস্কো ও তাবাখনিয়া ফাব্রিকা নং ১ লেলিনগ্রাদ উল্লেখযোগ্য। সিগারেট ব্র্যান্ডের নাম প্রথম জীব হিসেবে ১৯৫৭ সালের ৩ নভেম্বর পৃথিবীর কক্ষপথ পরিক্রমণকারী কুকুর লাইকা'র নামানুসারে রাখা হয়েছিল।

ইতিহাস 
১৯৫৭ সালে লাইকার মহাকাশ ভ্রমণের বছর প্রাণীটির সম্মানে সিগারেটের এই ব্র্যান্ডটি তৈরী ও বাজারজাত শুরু হয়েছিল সোভিয়েত ইউনিয়নের খাদ্য শিল্প মন্ত্রণালয়ের তত্ত্বাবধায়নে সিগারেটটির উৎপাদন হতো। ১৯৬০ সালের ১ মে, স্নায়ুযুদ্ধ চলাকালীন ১৯৬০-এর ইউ-২ ঘটনায় আমেরিকান লকহিড ইউ-২ বৈমানিক ফ্রান্সিস গ্যারি পাওয়ারসকে  স্‌ভের্দ্‌লভ্‌স্কে ভূপাতিত করা হয়েছিল। তখন পাওয়ারসকে উদ্ধারকারি গ্রামবাসীরা তাকে ধূমপানের জন্য লাইকা সিগারেট দিয়েছিল। পাওয়ারস তার ১৯৭০ সালের স্মৃতিচারণ গ্রন্থে ধূমপানের ঘটনা সম্পর্কে লিখেন, ""আমার ফ্লাইট-স্যুটের পকেটে কেন্ট  ব্র্যান্ডের এক মোড়ক সিগারেট ছিল, আমি সেগুলি সেখানে রেখে এসেছি।","(লাইকা) একটি ছাকুনি বা ফিল্টারযুক্ত সিগারেট, এটি এমেরিকান (কেন্ট) সিগারেটের মতই খুব স্বাদের ছিল।" বিপণনের উদ্দেশ্যে লাইকা সিগারেটের বেশ কয়েকটি বিজ্ঞাপন বানানো হয়েছিল। সোভিয়েত ইউনিয়নে ১৯৮০-এর দশকের শেষ পর্যন্ত লাইকা সিগারেট উৎপাদন ও বিক্রি হয়েছে। ব্র্যান্ডটির উৎপাদন বন্ধ হয়ে যাওয়ার কারণ অজানা থেকে যায়। ধারণা করা হয়, সোভিয়েত ইউনিয়নের পতনের পর এটির উৎপাদন বন্ধ হয়ে যায়।

মোড়কীকরণ 
লাইকা সিগারেটের মোড়কটি উপরে নীল ও নীচের অংশ সাদা রঙের পটভূমি ছিল। সম্মুখভাগে নীল ও সাদা পটভূমির মাঝে লাইকা' গলা পর্যন্ত প্রতিকৃতি এবং নীচে স্বর্নালী অক্ষরে রুশ ভাষায় রচিত "Лайка" ("লাইকা") শব্দটি লেখা থাকতো। উপরের নীল অংশে লাইকাকে বহনকারী স্পুটনিক-২ রকেট ও রকেটের উপরিভাগে রাশিয়ান প্রলেতারিয়েত প্রতীক 'হাতুড়ি ও কাস্তে' অঙ্কিত ছিল। এছাড়াও নীল পটভূমিতে মহাকাশের প্রতিনিধি হিসেবে চাঁদ ও বেশকয়েকটি তারা থাকতো। মোড়কের পিছনে রুশ ভাষায় একটি বার্তার পাশাপাশি অনুমোদনের মোহর, মোড়ক তৈরির তারিখ, সিগারেটের পরিমাণ(২০) এবং ইংরেজিতে "মেড ইন ইউএসএসআর" কথাটি লেখা থাকতো।

বাজার 
লাইকা ব্র্যান্ডের সিগারেট মূলত সোভিয়েত ইউনিয়নের বিক্রি হতো, এছাড়াও ব্র্যান্ডটি যুক্তরাজ্য, বুলগেরিয়া ও ফিনল্যান্ডে শুল্কমুক্ত পণ্য হিসেবে বাজারজাত ও বিক্রি হতো।

তথ্যসূত্র 

তামাকজাত দ্রব্য
রুশ সিগারেটের মার্কা
মানব সংস্কৃতিতে কুকুর